will-virat-kohli-retire-from-T20-format-after-2021- News18 Assam\nUpdated:February 19, 2020, 1:35 PM IST\nভাৰত আৰু নিউজীলেণ্ডৰ মাজত শুকুৰবাৰৰ পৰা আৰম্ভ হ'ব টেষ্ট শৃংখলা। নিজৰ বোজা পাতল কৰিবলৈ বিৰাট কোহলীয়ে সংবাদ মেলত বিশেষ মন্তব্য প্ৰকাশ কৰে।\nT20 ক্ৰিকেটক বিদায় জনাব নেকি অধিনায়ক বিৰাট কোহলীয়ে? নিউজীলেণ্ডৰ বিৰুদ্ধে হ'বলগীয়া টেষ্ট শৃংখলাৰ আগমুহূৰ্তত বিৰাট কোহলীয়ে লৈছে ডাঙৰ সিদ্ধান্ত। ৱৰ্ক লোড কম কৰাৰ চেষ্টা চলাইছে ভাৰতীয় ক্ৰিকেটদলৰ অধিনায়কজনে।\nসংবাদিকৰ প্ৰশ্নত কোহলীয়ে কয় যে, তেওঁ এতিয়াৰ পৰাই ২০২৩ৰ বিশ্বকাপ ক্ৰিকেটৰ বাবে নিজকে সাজু কৰি তুলিবলৈ চেষ্টা কৰিছে। কিন্তু ২০২১ৰ T20 বিশ্বকাপ ক্ৰিকেট প্ৰতিযোগিতাৰ পিছতে কোহলীয়ে নিজৰ কেৰিয়াৰৰ ওপৰত সিদ্ধান্ত ল'ব। যদি ৱৰ্ক লোড অধিক হয় বা ২০২৩ত ভাৰতত হ'বলগীয়া বিশ্বকাপত প্ৰভাৱ পেলোৱা যেন দেখে, তেন্তে T20 ক্ৰিকেটক তেওঁ বিদায় জনাব!\nউল্লেখযোগ্য যে, অষ্ট্ৰেলিয়াৰ বিস্ফোৰক বেটচমেন ডেভিড ৱাৰ্নাৰেও আগন্তুক ২০২১ চনৰ T20 বিশ্বকাপৰ পিছতে T20 ক্ৰিকেটক বিদায় জনাব।
